Інгушэція – адна з найбяднейшых тэрыторый Расеі. Перанеселеная, занядбаная, гістарычна пакрыўджаная – у часе этнічнай чысткі 1944 году частку інгускіх зямель аддалі палітычна адданым Расеі асяцінам – тэрыторыя ўяўляе сабою выбуховы кацёл. Яна мае ўсе шанцы на незалежнасьць на чарговым этапе распаду Расеі. У адрозьненьне ад Адыгеі, інгушы мяжуюць з патэнцыйна незалежнай Чачэніяй, у адрозьненьне ад тэрыторый Паволжа незрусіфікаванае карэннае насельніцтва складае тамака большасьць, у адрозьненьне ад Дагестану рэспубліка гамагенная.